שעון האחדות העולמי - Hauma
מיזם שעון האחדות העולמי הוא המשך של יישומון שעון האמת, ושעון ישראלי שקיימים בחנויות גוגל ואפל כבר מס' חודשים. שעון האחדות העולמי מיועד לכל העולם והוא יופעל כאתר אינטרנט ולא כיישומון בפלאפון החכם כקודמיו, המיועדים לישראלים ולשומרי מצוות.
ברצוננו בעזרת שעון האחדות העולמי לקרב את בניית בית המקדש השלישי על ידי קירוב לבבות בין כל באי עולם.
ללא הבדל – דת, גזע ומין ע"פ הבטחת ה'.
הדרך שבחרנו מבוססת על פורמט שעון המקדש המציג את זמן הפעילויות היום יומיות במקדש ע"פ שעה זמנית. ומכיוון שהמקדש השלישי שיוקם יהיה "הלב הפועם" של העולם החדש שהשלום והאחדות שורים בו, על העולם להכיר בו ואותו.
באתר יופיע: השעון ובו משולב הסבר (יהיה מוכן בעז"ה בזמן הקרוב) על שבע מצוות בני נוח שקיומם העולמי הוא הכרחי לתקופה חדשה זו וכן הסבר על הפעילויות במקדש בכל שעה ביום.
האתר יתורגם לעשר השפות הנפוצות בעולם ויופץ ויקודם בגוגל בארבעים מדינות, וכן על מסכים, שעוני קיר, ושעוני יד.
עלויות ההקמה, התרגום וההפצה בעולם כולו הן גדולות (כמה מאות אלפי שקלים) בהתאם לחשיבות המיזם, במבט ראשון תהליך זה נראה כמקדים את זמנו ויתכן שיתקל במחסומים שונים, לכן אנחנו מצפים לתורמים חזקים ורציניים המוכנים להירתם למיזם זה ולבנות ביחד תהליך הדרגתי שישתלב בשינוי המהותי ביחסי העמים – ישראל – בית המקדש, שעובר על העולם זה מס' שנים.
נשמח לכל תגובה ודעה ו/או לפגישת הסבר.